VEGA og smash!bang!pow! præsenterer
**Hobo Johnson & The Lovemakers har din hiphop-fest**
*Inden længe udgiver den excentriske rapper Hobo Johnson sit fjerde studiealbum, The Revenge Of Hobo Johnson, og den 11. marts 2022 kan du opleve ham i VEGA.*

Hobo Johnson er højaktuel med sin spritnye single “I Want To See The World”, der opsummerer rapperens liv under pandemien. Til musikmagasinet NME fortæller han:

“I want to see the world is my favourite song I’ve ever written because it really articulates the last year of my life. COVID really allowed me, and a lot of people it seems, the time to reevaluate the country and society we live in.”

Bag aliasset Hobo Johnson står den 26-årige amerikaner Frank Lopes. Han blev smidt ud hjemmefra som 19-årig og måtte i en overgang bo i sin bil, mens han arbejdede på musikken, hvilket blev til debutalbummet *The Rise of Hobo Johnson* fra 2016.

Gennem sine skæve produktioner deler amerikaneren historier om forstadsproblemer og dysfunktionelle forhold. Godt hjulpet på vej af sit band The Lovemakers er Hobo Johnsons spoken-word rap en excentrisk følelsesbombe, der rammer både i solar plexus og i hjertet.

I 2018 udgav han hitsinglen “Peach Scone”, der gav ham et internationalt gennembrud. Nummeret indkapsler perfekt Hobo Johnson & The Lovemakers’ smittende og særegne stil.

**Fakta om koncerten**
Hobo Johnson & The Lovemakers  (US)
Fredag den 11. marts, 2022 kl. 21.00
Lille VEGA, Enghavevej 40, 1674 København V
Billetpris 200kr. + gebyr
Billetsalget starter fredag den 25. juni kl. 11.00 via [vega.dk](http://vega.dk/), smash!bang!pow! og Ticketmaster